तुम्हारे पास वे हैं?
शुक्रिया।
सेवरन्स
- हे। - हे।
वीकेंड पर जो होने वाला था, वह कैसा रहा?
अच्छा रहा, शायद।
हालाँकि मालूम होता है मेरा इनी एक रस्सी से गिर गया।
रस्सी से?
तुम्हें कोई चोट लगी है?
नहीं, मैं बस थोड़ा गीला हो गया था, बस।
भगवान, इन लोगों का कुछ ना कुछ लगा ही रहता है।
तुम्हें पता है कि कमबख़्त असल में हुआ क्या था?
मुझे कुछ नहीं पता।
हद है। वैसे, वह "पुतलियों में चीज़ें छापने" वाली प्रक्रिया कैसी चल रही है?
मैं अभी भी उसे कम देर तक ही देख पा रहा हूँ।
ठीक है। तो, अब क्या करें?
मेरे ख़याल से, कोशिश करते रहते हैं।
तुमने कुछ और सोचा है?
सुनो, माफ़ करना। मुझे काम पर जाना है।
- ठीक है। बाय। - हाँ। बाय।
- हे। - तुम्हें अपना ड्रायर ठीक करवा लेना चाहिए।
हाँ। या तुम, मतलब, यहाँ रहना बंद कर दो।
मैं अंदर-बाहर आ-जा नहीं सकती।
क्या वे हम पर नज़र रख रहे होंगे?
यह इस बात पर निर्भर करता है कि तुमने कोई बेवक़ूफ़ी की है या नहीं।
सुनो, हम आगे का काम कब करेंगे?
हो सकता है आज रात। मैं बाद में तय करूँगी।
क्योंकि मुझे और कुछ भी याद नहीं आया है।
ठीक है। वैसे, शायद तुम्हारे इनी को कुछ याद आ गया हो।
तुम्हें ठीक होने में बाक़ी का पूरा वीकेंड लग गया?
मैं ठीक हूँ।
क्या बाद में मुझे पिता जी को बताना होगा?
उन्हें यह बात मुझसे पता चलनी चाहिए।
हमने फ़ैसला किया है कि हम उन्हें इस शर्मनाक घटना के बारे में नहीं बताएँगे।
प्लीज़ उन्हें यह तो बता दो कि उनकी बेटी ज़िंदा है और ठीक है।
चिकित्सीय दल का कहना है कि तुम्हारी प्रवृत्तियाँ जल्दी ही अपना सामान्य रूप ले लेंगी।
सुनकर ख़ुशी हुई।
इतने बड़े हादसे के बाद सदमे का कुछ असर रह जाना स्वाभाविक है।
हम आज शाम को एक और आभार सत्र बुला सकते हैं।
मैंने कहा मैं ठीक हूँ।
हम अपनी मंज़िल के क़रीब हैं, हेलेना।
मार्क कहाँ है, 78 प्रतिशत पर?
इक्यासी। शुक्रवार तक।
अब ज़्यादा समय नहीं लगेगा।
तुम यह कर सकती हो।
मैं वहाँ वापस नहीं जाऊँगी।
तुम्हें नहीं जाना पड़ेगा। वहाँ तुम्हारी इनी जाएगी।
मेरी इनी जिसने मुझे मारने की कोशिश की?
और फिर एक दूसरा इनी जिसने मुझे मारने की कोशिश की।
वे कमबख़्त जानवर हैं।
मैं दोबारा इनी होने का नाटक करूँगी।
हम यह जोखिम नहीं उठा सकते।
हमें यह गड़बड़ ठीक करनी होगी।
मिलचिक ने इस वीकेंड पर इतनी ग़लतियाँ की हैं कि हमें अपना काम अब जल्दी ख़त्म करना होगा।
और पिता जी ने इस बात को मंज़ूरी दे दी है?
पिता जी ने इसके लिए हमें प्रोत्साहित किया।
इसमें जोखिम है।
हम यह बात जानते हैं।
लेकिन इसका और कोई हल नहीं है।
मार्क एस. हेल्ली के बिना काम नहीं करेगा।
और वह काम रहस्यमयी और महत्वपूर्ण है।
इसलिए हमें तुम्हारी इनी को उसके पास भेजना होगा।
बोर्ड तुम्हारे बलिदान की क़द्र करता है।
गुड मॉर्निंग, हेल्ली आर.।
कमबख़्त तुम कौन हो?
मैं मिस हुआंग हूँ।
यह क्या है?
प्लीज़ मेरे पीछे-पीछे आइए।
मिस्टर मिलचिक आपको सब बता देंगे।
- हे। - हे।
- क्या यह... - उनकी इनी हैं।
एमडीआर।
एक बार फिर एक साथ।
अंदर आ जाओ।
मुझे यह बताओ यहाँ क्या हो रहा है।
मतलब, अभी इसी समय।
अर्विंग कहाँ है?
और वह मुझे डुबाने की कोशिश क्यों कर रहा था?
क्योंकि तुम एक कमबख़्त ईगन हो।
- क्या वह हमारी जासूसी कर रही थी? - रुको, क्या?
वह पूरा समय।
इस प्रक्रिया को ग्लासगो ब्लॉक कहते हैं।
- इसमें किसी के आउटी को... - रुको।
क्या तुम यह कह रहे हो कि वह यहाँ आई थी?
मेरी जगह?
मुमकिन है यह अभी भी वही हो।
सुनो, मैं दोबारा पूछ रहा हूँ। अर्विंग कहाँ है?
- हाँ, वह कहाँ है? - मुझे कुछ समझ नहीं आ रहा है।
मेरे सवाल का जवाब दो!
आराम से बात करो।
हेलेना ईगन, अपनी कार्यकारी भूमिका में, एक महत्वपूर्ण शोध कर रही थीं।
कमबख़्त मेरे शरीर को चुराकर?
अर्विंग इस बात से बिल्कुल अनजान था कि इसके पीछे प्रबंधकों की क्या मंशा थी,
और ऐसे में, उसने तुम्हें लगभग डुबा दिया था।
स्थायी बरख़ास्तगी ही हमारे पास एकमात्र विकल्प था।
तो वह मर गया है?
नहीं।
अर्विंग बी का आउटी एक लम्बी समुद्री यात्रा पर निकल गया है।
मुझे उसके आउटी से कमबख़्त कोई लेना-देना नहीं है।
उसे कोई हक़ नहीं है कि वह मेरी पहचान चुराए।
क्या तुमने कभी "ग्राक्शूपन" की कहानी सुनी है?
मान लेते हैं हमने नहीं सुनी है।
पुराने ज़माने में, स्वीडन का राजा ख़ुद
भेष बदलकर अपनी प्रजा के बीच घूमा करता था,
ताकि वह उनकी असली समस्याएँ समझ सकें।
वह अपने शाही कपड़ों को छुपाने के लिए एक पुराना, मटमैला लबादा पहना करता था,
जिसे "ग्राक्शूपन" कहा जाता था,
और उसी के नाम से उसे याद किया जाता है।
किएर ईगन ख़ुद भी अपनी ईथर फ़ैक्ट्रियों में यह करने के लिए जाने जाते थे,
और मिस ईगन इस महान परम्परा को आगे बढ़ा रही थीं।
यह कोरी बकवास लग रही है।
हाँ। स्वीडिश कहानी की बकवास और अर्विंग अभी भी मरा हुआ है।
जैसा कि मैंने कहा, अर्विंग बी का आउटी एक लम्बी समुद्री...
एक लम्बी समुद्री यात्रा पर निकल गया है। हाँ, जानता हूँ।
वह वापस आएगा या नहीं?
वह वापस नहीं आएगा।
वाह। कुछ तो सच बोला।
तुम लोग कमबख़्त क़ातिल हो।
तुम लोगों के साथ ऐसा नहीं कर सकते।
जो कुछ भी हुआ है, उसे जज़्ब करने में समय लगेगा।
मुलाक़ात अच्छी रही।
चलो, मैं तुम लोगों को एमडीआर तक ले जाता हूँ
और तुम्हें ऑफ़िस के माहौल से दोबारा वाक़िफ़ करा देता हूँ।
कमबख़्त यह क्या अव्वल दर्जे की बकवास है?
यह तुम्हारी सीट है।
बिल्कुल नहीं। मैं वहाँ बिल्कुल नहीं बैठूँगा।
डिलन, प्लीज़।
अगर फ़ीडबैक ले रहे हो, तो मुझे यह बिल्कुल पसंद नहीं आया।
मुझे भी।
देखो, ओरटबो में हम सबको चुनौतियों का सामना करना पड़ा, कुछ अपेक्षित, कुछ अनपेक्षित।
तुम्हारा मतलब है जेम ईगन की बेटी का हमारी आँखों पर "ग्राक्शूपन डालना"?
सावधान, डिलन। तुम्हारे शब्द तुम्हें मुश्किल में डाल सकते हैं।
मुझे अच्छा नहीं लगेगा कि मुझे तुम्हारे कुछ विशेषाधिकार रद्द करने पड़ें।
जैसा कि तुम देख सकते हैं, तुम्हारी सारी चीज़ें
तुम्हारे नए वर्क ट्राय-स्टेशन पर रख दी गई हैं।
हॉल पास अभी भी उपलब्ध रहेंगे।
हमें शोक सभा करनी चाहिए।
माफ़ करना?
अर्विंग एक इंसान है और वह चला गया है।
तो,
हम उसकी शोक सभा करना चाहते हैं।
कोई रिटायरमेंट पार्टी नहीं, शोक सभा।
है ना?
हाँ।
शोक सभा।
क्या एमडीआर के सब लोग यही चाहते हैं?
यार?
कुछ बोलोगे?
ज़रूर। बस वह जल्दी ख़त्म हो जाए।
- जल्दी? - जल्दी। हाँ।
ताकि उसमें पूरा दिन ना लगे।
सही कहा, मार्क।
मैं देखता हूँ हम इस बारे में कुछ कर सकते हैं या नहीं।
तब तक, तुम लोग अपनी फ़ाइलों पर आगे काम करना शुरू करो।
ठीक है?
शुक्रिया।
तुम्हें नहीं कहा।
मिस हुआंग, हमें एमडीआर के लिए एक बिरीवमेंट किट तैयार करनी होगी।
मुझसे बैक ऑफ़िस में मिलो।
मार्क?
हैलो?
मैं अंदर आने वाली हूँ।
आ रही हूँ।
हे।
तुम ठीक हो?
अह-हँ। नहीं, ख़ास नहीं।
हाँ। यह बहुत बड़ी गड़बड़ हो गई है।
हाँ।
तुम्हें पता नहीं चला?
कि वह मैं नहीं थी।
ज़ाहिर है नहीं पता चला।
वह कैसी थी?
तुम्हारे जैसी।
या तुम उसके जैसी हो? मुझे नहीं पता।
शायद मुझे नहीं पता तुम कौन हो।
हाँ, तुम्हें पता है।
ठीक है।
यह मेरी ग़लती नहीं है कि मेरी आउटी ने मेरी जगह ले ली।
हाँ। नहीं, बिल्कुल। मैं समझता हूँ। यह बहुत बुरा हुआ।
- मार्क... - हाँ।
तुम्हारे साथ बाहर क्या हुआ था?
कोई फ़र्क़ नहीं पड़ता।
- फ़र्क़ नहीं पड़ता? - नहीं।
तुम यह नहीं जानना चाहते कि मेरे साथ क्या हुआ?
नहीं, मुझे नहीं जानना। और उसे भूलने की कोशिश करते हैं। ठीक है?
लूमन
मुझे लगा था शोक सभाएँ उन इनी लोगों के लिए आयोजित की जाती हैं जिनकी मृत्यु ऑफ़िस के अंदर होती है।
हाँ।
अर्विंग बी. के लिए स्नेह सूचकाँक 60 से काफ़ी ऊपर था।
इससे दूसरों को इस शोक से उबरने में मदद मिलेगी।
क्या मैं एक सवाल पूछ सकती हूँ?
पूछ सकती हो।
आपको उन्हें शोक सभा नहीं करने देनी चाहिए।
इससे वे इंसानों की तरह महसूस करने लगेंगे।
यह सवाल नहीं था।
यह राय थी।
जो माँगी नहीं गई थी।
आपका पहला परफ़ॉरमेंस रिव्यू आज है ना?
यह एक सवाल था।
जलपान की तैयारी मैं कर लूँगा।
तुम शोकयुक्त बोर्ड बनाने पर ध्यान लगाओ।
लूमन
आज हम यहाँ अर्विंग बी. का सम्मान करने आए हैं।
अर्विंग बी. क्वार्टर 870 - क्वार्टर 882
आम तौर पर, जब कोई इनी किएर में विलीन होता है,
हम एक रिटायरमेंट पार्टी आयोजित करते हैं जिसमें वह ख़ुद उपस्थित रहता है।
लेकिन अचानक पैदा हुए मुश्किल हालात को देखते हुए,
यह मुमकिन नहीं है।
तो चलो, हम सब नौ सेकंड का मौन रखकर
अर्विंग को याद करें और उनके साथ बिताए गए समय के लिए किएर का शुक्रिया अदा करें।
हो गया। अब तुम अपने सिर उठा सकते हो और अपनी आँखें खोल सकते हो।
अब डिलन जी. उनके बारे में श्रद्धांजलि के दो शब्द कहेंगे।
अर्विंग से जुड़ी कहानियों में से अपनी पसंदीदा कहानी चुनना मुश्किल काम है।
वह दुनिया का सबसे उबाऊ बंदा होकर भी बहुत मज़ेदार था।
विरोधाभास उस बेवक़ूफ़ का उपनाम था।
एक बार, वह मुझसे इसलिए नाराज़ हो गया क्योंकि मैंने टोनर में पानी मिला दिया,
तो उसने मेरे पानी के कप में टोनर डाल दिया।
हालाँकि मेरे पीने से पहले उसने मुझे रोक दिया।
वह बस अपनी बात जताना चाहता था, शारीरिक रूप से मुझे कोई नुक़सान पहुँचाना उसकी मंशा नहीं थी।
लेकिन बाद में मैंने ग़लती से उसकी एक घूँट पी ली थी, क्योंकि मैं उसकी बात भूल गया था।
आख़िरी दिनों में उसने मुझसे कुछ मदद माँगी थी और मैंने उसकी बात नहीं सुनी।
और अपने आख़िरी पलों में,
अगर वह मुझे गंदी गालियाँ भी देता, तो भी कुछ ग़लत नहीं करता।
लेकिन उसने ऐसा नहीं किया।
हाँ।
वह शानदार बंदा था और मुझे उसकी याद आ रही है।
शुक्रिया, डिलन जी.।
अपने सामान्य कड़वे लहजे में कुछ भावुकतापूर्ण बातें।
यहाँ आने और इसमें हिस्सा लेने के लिए तुम लोगों का शुक्रिया।
अब तुम लोग जल्दी से अर्विंग के सिरनुमा फल को चख सकते हो,
जिसके काले बाल ब्लैक ब्यूटी वॉटरमेलन से बने हैं।
जो मलेशिया से आया है।
मिस हुआंग।
यहाँ द्वेष के लिए कोई जगह नहीं!
मुझे लगा था मैं परफ़ॉर्म करूँगी।
हाँ, मतलब, मुझे लगता है थेरमिन का कम बजना ही बेहतर रहता है।
- लेकिन मैंने अभ्यास किया था... - तुम बाद में मेरे सामने परफ़ॉर्म कर सकती हो।
हाँ?
हिम्मत नहीं हारनी है!
तुम ठीक हो?
तुम कैसी हो?
ठीक ही हूँ।
तुम रुकोगे नहीं?
मुझे जाकर काम करना है, लेकिन समारोह अच्छा रहा, दोस्तों।
सही में?
मतलब, यह ख़त्म ही हो गया है ना?
मार्क...
इसे जाने दो।
- क्या? - अर्विंग तुम्हारा दोस्त था और वह मर चुका है।
- तुम्हें कोई फ़र्क़ क्यों नहीं पड़ रहा है? - क्योंकि वह मरा नहीं है।
वह बस यहाँ नहीं है।
तुम दोनों ने बात की?
क्या मतलब?
तुमने अभी तक इसे बताया कि मिस केसी तुम्हारी पत्नी है?
रुको, क्या?
हाँ, मतलब, वह मेरे आउटी की पत्नी है, लेकिन हाँ...
नहीं, यह काफ़ी अजीब बात है।
मार्क।
मार्क, यह क्या है?
- तुम मुझसे बात क्यों नहीं कर रहे? - तुम्हें किस बारे में बात करनी है, हेल्ली?
पता नहीं। शायद इस सच के बारे में कि मिस केसी तुम्हारे आउटी की पत्नी है?
अब हम क्या करेंगे?
हम कुछ नहीं करेंगे।
कुछ नहीं करेंगे?
- सही में? - हाँ। सही में।
ऐसा मत कहो। हम एक टीम बनकर काम करेंगे। हम इसका हल ढूँढ लेंगे।
- "हम"? यहाँ कोई "हम" नहीं है, हेल्ली। - क्या?
- कोई फ़र्क़ नहीं पड़ता। - क्यों?
- हाँ। क्यों?
क्योंकि ये लोग हमसे बहुत ज़्यादा चालाक हैं, ठीक है?
ये सब जानते हैं।
मेरा मिस केसी को ढूँढना,
हमारा इधर-उधर घूमना, दूसरे विभागों के लोगों से मिलना,
फ़्लोर का नक़्शा तैयार करना, सब कुछ।
हम जो कुछ कर रहे हैं, उन्हें सब मालूम है,
क्योंकि हेलेना ने उन्हें सब कुछ बता दिया कि हम क्या कर रहे हैं।
वह मैं नहीं थी।
मार्क, दे... मैं वह नहीं हूँ। बिल्कुल नहीं हूँ।
मैं, मैं हूँ।
हेल्ली।
और मैं यह कैसे पता लगाऊँ?
तुम पता नहीं लगा सकते।
तुम्हें बस मुझ पर भरोसा करना होगा।
मैं सच में यहाँ हूँ।
यहाँ सब कुछ झूठ नहीं है।
और कमबख़्त बदतमीज़ों वाली हरकतें बंद करो।
विभाग प्रमुख के रूप में तुम्हारा पहला परफ़ॉरमेंस रिव्यू। उत्साहित हो?
काफ़ी ज़्यादा।
चलें?
नैटली, हम शुरू करें, उससे पहले,
मैं सोच रहा था कि क्या मैं आपसे कुछ बात कर सकता हूँ।
वे पेंटिंग।
मैं आपको बताना चाहता हूँ कि उनके लिए मैं आभारी हूँ।
दिल से।
अगर वे मेरी प्रशंसा का पैमाना हैं, तो मैं वह प्रशंसा स्वीकार करता हूँ।
मैं बस यह सोच रहा था कि क्या आप मुझे उस बारे में कुछ बता सकती हैं
जो आपको महसूस हुआ था जब आपको वे पेंटिंग मिली थीं।
क्योंकि मैं सोच रहा हूँ
हमारे यहाँ के अनुभव कुछ मायनों में एक जैसे रहे हैं,
हम एक जैसी चुनौतियों का सामना करते हैं,
और शायद वे पेंटिंग और उन्हें देखकर जो पेचीदा जज़्बात हमारे दिल में उमड़ते हैं, वे भी एक जैसे हैं।
मिस्टर ड्रमंड इंतज़ार कर रहे हैं।
हाँ, ज़रूर।
चलिए, चलते हैं।
ठीक है, कमीने दोस्त।
शायद हमारा साथ यहीं तक का था।
माफ़ करना मैंने तुम्हें निराश किया।
ओ एंड डी से, पहले दाएँ मुड़ो, गलियारे के अंत तक जाओ...
एक बार फिर दाएँ मुड़ो और एक लम्बे गलियारे के अंत तक जाओ...
स्वागत है, मिस्टर मिलचिक।
परफ़ॉरमेंस रिव्यू मैन्यूअल
आज हम आपका मासिक परफ़ॉरमेंस रिव्यू करेंगे।
इस रिव्यू में दो से छह घंटों का समय लग सकता है।
यह समय प्रायश्चितों और प्रशंसाओं की आवश्यक संख्या पर निर्भर करता है।
अगर इस रिव्यू में चार घंटे से ज़्यादा का समय लगता है,
तो लंच के लिए एक ब्रेक लिया जाएगा, जिसका ऑर्डर पहले ही ले लिया जाएगा।
मुझे उम्मीद है उसकी ज़रूरत नहीं पड़ेगी।
यह लंच का मेन्यू है।
सकारात्मक पहलुओं से शुरुआत करते हैं।
आपने किएर की पेंटिंग का उपहार शालीनता से स्वीकार किया।
आपकी उपस्थिति और मूत्र परीक्षण के परिणाम बहुत अच्छी श्रेणी में हैं।
बहुत अच्छे।
इसके विपरीत, दुःख की बात है,
हमें तीन गुमनाम शिकायतें मिली हैं,
जिनकी जाँच करने पर उन्हें सही पाया गया है।
"एक : बड़े-बड़े शब्दों का बहुत ज़्यादा इस्तेमाल करते हैं।"
शायद मैं बोलचाल की भाषा में थोड़े...
आपके द्वारा इन शिकायतों का खंडन लंच के बाद सुना जाएगा।
हाँ, माफ़ करना।
दो : आपके कई दैनिक नोट्स में,
आपने पेपर क्लिप उल्टी लगाई हुई थीं,
जिससे यह पता नहीं चल पा रहा था कि दस्तावेज़ को कहाँ से पढ़ना शुरू करना चाहिए।
ये उसके कुछ उदाहरण हैं।
लेकिन हमारे दिन का सबसे बड़ा हिस्सा अगली बात पर केंद्रित होगा।
आप मार्क एस. के लिए एक नई रिफ़ाइनिंग टीम लेकर आए,
जो उनके साथ मिलकर काम नहीं कर सकी।
आपने एक संवेदनापूर्ण माहौल बनाने के लिए कुछ नीतियाँ लागू कीं।
क्योंकि मैं हार्मनी कोबेल नहीं हूँ।
ऐसी संवेदनापूर्ण नीतियाँ, जिनसे टीम के वापस आने के बाद,
उनकी जिज्ञासा और आलस्य में किसी भी तरह की कोई कमी नहीं देखी गई।
आपने एक आउटडोर रिट्रीट एंड टीम-बिल्डिंग अकरेन्स आयोजित किया,
जिसके परिणामस्वरूप एक कर्मचारी को नौकरी से निकालना पड़ा,
और एक दूसरी कर्मचारी की असली पहचान सामने आ गई,
जिससे ईगन परिवार की प्रतिष्ठा को बहुत ख़तरा पैदा हो गया और काफ़ी नुक़सान पहुँचा।
देखो, सेठ, मार्क स्काउट का कोल्ड हार्बर को पूरा करना...
कोल्ड हार्बर 81 प्रतिशत पूरा
...इस ग्रह के इतिहास के
सबसे महान पलों में से एक के रूप में याद रखा जाएगा।
यह तुम्हारे प्रबंधन के अधीन होगा।
तुम अपने पीछे एक महान विरासत छोड़कर जाओगे।
शुक्रिया, मिस्टर ड्रमंड।
यह मेरे लिए बहुत मायने रखता है।
परफ़ॉरमेंस रिव्यू का समय आ गया है - सेठ मिलचिक
लगता है इस उपलब्धि ने तुम्हारी सोचने-समझने की शक्ति को धुँधला कर दिया है।
मुझे लगता है हमें फिर से बुनियादी बातों पर ग़ौर करना चाहिए, सेठ।
यह याद रखना कि उन विभाजित कर्मचारियों का असली उद्देश्य क्या है...
और उनके साथ वैसे ही व्यवहार करना जिसके वे लायक़ हैं।
सेठ मिलचिक की उपलब्धियाँ और असफलताएँ
सेठ मिलचिक के तर्क
बड़े-बड़े शब्दों का बहुत ज़्यादा इस्तेमाल करते हैं पेपरक्लिप का ग़लत उपयोग
नई रिफ़ाइनिंग टीम का जल्दी बिखर जाना अनर्थकारी ओरटबो - असफलता
85 प्रतिशत पूरा
मैं लगाम कसने वाला हूँ।
हाय, मार्क।
मिस्टर मिलचिक।
मैं देख रहा हूँ कि तुमने छह मिनट पहले काम छोड़ दिया।
क्या मैं अंदर आ सकता हूँ?
बाक़ी की शोक सभा कैसी रही?
क्या उससे तुम्हें वह मिला जो तुम चाहते थे?
हाँ, ज़रूर।
हे, क्या मिस हुआंग ने नोट्स लिए थे?
मुझे उस अख़बार में शोक सभा पर मिस हुआंग का लेख पढ़ने का बेसब्री से इंतज़ार है, जो तुमने मुझे दिखाया था।
क्या नाम था उसका?
बकवास समाचार पत्र?
उम्मीद है अब हम इस दुःख और हंगामे से उबरकर
आने वाले दिनों में कुछ सार्थक काम कर पाएँगे।
तुम्हारा मतलब है नम्बर डालना उस एक चीज़ में...
- रिफ़ाइनिंग। - सही कहा।
हाँ। तुम्हें कोई आपत्ति तो नहीं है?
जो भी तुम कहो, मिस्टर मिलचिक।
किएर की जय हो।
क्या तुमने और हेल्ली आर. ने एक-दूसरे को सब बताया?
हाँ, हमने बता दिया।
क्या तुमने उसे बताया कि ओरटबो में तुमने उसकी आउटी के साथ सेक्स किया था?
हेलेना ईगन,
इस कम्पनी की होने वाली मालिक।
तुम्हारी शाम आरामदायक बीते।
"कर्मचारी पूरी मेहनत से,
ध्यान लगाकर अपना काम कर रहे थे।
मुझे ख़ुशी भरी हैरानी हुई जब मैंने देखा कि एक भी कर्मचारी के पास घड़ी नहीं थी।
वे दरवाज़े के पास लगी एक बड़ी सामान्य घड़ी से ही समय देख रहे थे,
बस सुइयाँ और नम्बर और दाँतेदार पहिए और उद्देश्य।
भले ही उस दीवार घड़ी का मालिक आपका ताक़तवर बॉस हो,
लेकिन आपको उसकी टिक-टिक का लुत्फ़ उठाने का मौक़ा मिलता है और इसलिए आपको ख़ुश होना चाहिए।"
हाँ।
जान, यह उसका बिल्कुल उल्टा है जो तुम पहले कह रहे थे।
ठीक है।
मैं जानता हूँ तुम्हें ऐसा क्यों लग रहा होगा।
लेकिन एक बात जो नैट ने कही थी...
नैट, ठीक है।
उसने कहा था कि इनी लोग एक व्यवस्थित वातावरण में बेहतर काम करते हैं,
और एक बार उन्हें ऐसा वातावरण मिल जाए,
तो वे अपने व्यक्तिगत विकास से सम्बन्धित चीज़ों को ज़्यादा खुले दिल से अपनाते हैं।
तो मैं बस उनकी भाषा बोलने की कोशिश कर रहा हूँ।
जानती हूँ, लेकिन यह लूमन की भाषा लग रही है।
देखो, यह ट्रॉय के काठ के घोड़े की तरह एक गुप्त हथियार है।
अगर मैं दुनिया भर के विभाजित कर्मचारियों तक अपने विचार पहुँचा सका,
तो इससे एक क्रांति पैदा हो सकती है।
लेकिन ये तुम्हारे विचार नहीं हैं।
ये तुम्हारे विचार नहीं हैं, और साथ ही...
जो भी है।
और क्या?
ठीक है, लूमन लोगों को चोट पहुँचाता है, तुम यह जानते हो, और अगर तुम अपने काम का स्तर गिराना चाहते हो,
ताकि वे उसका इस्तेमाल कमबख़्त अपने गंदे प्रचार के लिए कर सकें
तो तुम भी लोगों को चोट पहुँचा रहे हो।
ठीक है। मैं तुम्हारी बात पर विचार करूँगा।
शुक्रिया।
और यह भी बता दूँ,
आर्थिक और रचनात्मक दृष्टिकोण से यह एक ऐसा मौक़ा है,
जैसा मुझे आज तक कभी नहीं मिला।
और मेरी इच्छा इसे यूँ ही छोड़ देने की नहीं है।
बशर्ते मेरे अपनी किताब की लाखों प्रतियाँ बेचने
और उससे हमें मिलने वाली आकर्षक ज़िंदगी में तुम्हें कोई दिलचस्पी ना रह गई हो।
ठीक है। जो भी है। मैं सोने जा रही हूँ।
नहीं। जान।
नहीं, शुक्रिया।
फ़ोन
फिर से मैं बोल रहा हूँ।
तो, उन्होंने मुझे नौकरी से निकाल दिया।
मुझे लगता है वे मेरे इनी की हरकतों से वाक़िफ़ थे।
मैं तुमसे कह रहा हूँ...
मुझे जाना होगा।
हे!
सुनो!
तुम। तुम मेरा पीछा क्यों कर रहे हो?
मेरी एक आदत है।
जब कोई मेरे घर के दरवाज़े के बाहर आकर मेरा नाम चिल्लाता है, तो मुझे उसकी वजह जाननी होती है।
तुम्हें यह आदत अजीब लग सकती है।
तुम लूमन के साथ काम करते हो।
उस रात तुम मेरे घर क्यों आए थे?
मुझे नहीं पता।
वह तुम नहीं थे, है ना?
तुम एक विभाजित इंसान हो।
कुछ हफ़्ते पहले मुझे नौकरी से निकाल दिया गया।
जब मैंने वजह जानने पर ज़ोर दिया,
उन्होंने कहा कि मेरे इनी के एक दूसरे कर्मचारी के साथ अनधिकृत, कामुक सम्बन्ध थे।
उन्होंने मुझे उस कर्मचारी का नाम नहीं बताया।
फिर तुम मेरे घर पर आते हो।
तुम्हें लगता है हमारा चक्कर चल रहा था?
वैसे, फ़ील्ड्स को इसका पूरा विश्वास है।
हमें अपनी मिलवॉकी की ट्रिप रद्द करनी पड़ी। उसके लिए शुक्रिया।
- फ़ील्ड्स? - फ़ील्ड्स मेरे पति का नाम है।
मुझे अफ़सोस है।
हाँ, मतलब...
और अभी-अभी आक्रामकता से बात करने के लिए मुझे माफ़ करना।
कोई बात नहीं।
हो सके तो तुम... पता नहीं।
क्या?
हमारे पास एक हैम है। हम कल उसे खाने वाले हैं।
तुम आओगे तो शायद अच्छा रहे। हम आराम से बैठकर इस बारे में बात कर सकते हैं।
तुम, मैं, और...
फ़ील्ड्स।
यह किया जा सकता है।
बहुत बढ़िया।
हमें रेड वाइन पसंद है।
महँगी वाली।
ठीक है। कल मिलते हैं।
तुम्हें कहीं छोड़ दूँ?
मैं पैदल चला जाऊँगा। शुक्रिया।
पक्का?
मैं जानता हूँ तुम कहाँ रहते हो।
- कल मिलते हैं। - हाँ।
माफ़ करना वहाँ एगनॉग नहीं मिला।
शायद इस मौसम में नहीं मिलता होगा।
तुम कमबख़्त कर क्या रही हो?
मुझे तुम्हारी ज़िंदगी के कुछ संवेदनशील विषय जानने थे। तुम्हारी यादों को जगाने के लिए।
- बुनाई? - हाँ।
वह कहती थी इससे उसे सोचने का समय मिलता है।
एक्सप्रेस मेल अस्थियाँ
ये उसकी हैं?
मैंने तो यही सोचा था।
वह मरी नहीं है। वह बस यहाँ नहीं है।
इसमें किसकी अस्थियाँ हैं?
वे मुर्दाघर के कुछ लोगों को जानते हैं।
वे उन्हें वेतन देते हैं, किएर में बाक़ी सब लोगों की तरह।
तुम ठीक तो हो?
ठीक ही हूँ। तो, क्या हम करने वाले...
एक और दिन रुकते हैं।
आम तौर पर यही सबसे अच्छा रहता है।
आम तौर पर? तुमने यह बस एक बार किया है।
मैं जल्दबाज़ी नहीं करना चाहती।
इसमें जोखिम है।
यह पूरी तरह विज्ञान नहीं है, मार्क।
पता नहीं यह विज्ञान है भी या नहीं, लेकिन ठीक है।
तुम्हें खाने के लिए कुछ चाहिए?
अभी तो नहीं।
क्या वे उसे चोट पहुँचा रहे होंगे?
मुझे नहीं पता।
तुम्हारा आउटी।
क्या?
मैंने कुछ नहीं कहा।
तुम्हारा आउटी 20 सेकंड से भी कम समय में पैरेलल पार्क कर सकता है।
तुम्हारा आउटी बहुत अच्छी रोलर-स्केटिंग करता है।
तुम्हारा आउटी अपनी गैस और बिजली के सारे बिलों का भुगतान तीन दिनों के अंदर कर देता है।
तुम्हारा आउटी हजामत बनाते समय संगीत सुनता है, लेकिन नहाते हुए नहीं सुनता।
तुम्हारे आउटी को एक सर्व में आइसक्रीम के दो स्कूप लेना पसंद है,
लेकिन वे एक ही फ़्लेवर के होने चाहिए।
एक बार तुम्हारे आउटी ने एक तितली पकड़ी थी।
तुम्हारा आउटी...
उप-शीर्षक अनुवादक : पुनीत कुसुम